Αγαπητές κι αγαπητοί συνάδελφοι,

Το θέμα της εργασίας σας έχει ως εξής:

Ως διευθυντής/διευθύντρια ενός σχολείου έχετε θέσει ως στόχο, σε συνεργασία με τους συναδέλφους σας, να επεξεργαστείτε και να επικοινωνήσετε στους γονείς των μαθητριών/μαθητών σας τις παιδαγωγικές αρχές που συγκροτούν το προφίλ της παιδαγωγικής κουλτούρας του σχολείου σας, δηλ. αρχές που διατρέχουν/ρυθμίζουν συνολικά το παιδαγωγικό σας έργο και τις σχέσεις του σχολείου σας με το κοινωνικό του περιβάλλον.

Κάτι τέτοιο δεν έχει ξαναγίνει στο σχολείο σας. Αυτό σημαίνει ότι οι «παιδαγωγικές αρχές της κουλτούρας του σχολείου σας» πρέπει να συζητηθούν και να συμφωνηθούν από εσάς και τους συναδέλφους σας.

Ως βασικά σημεία αναφοράς για την ανάπτυξη του θέματος μπορείτε να λάβετε υπόψη σας τα ακόλουθα:

* Ποια η παιδαγωγική σκοπιμότητα μιας τέτοιας διαδικασίας; Τι ουσιαστικό μπορεί να προσφέρει στο σχολείο σας και γενικότερα στην εκπαίδευση;
* Ποια μπορεί να είναι τα (θεσμικά) κίνητρα ενός διευθυντή/μιας διευθύντριας και του συλλόγου διδασκόντων για αυτή τη διαδικασία; (ενδεικτικά: δείτε τις αναφορές του νόμου 4823/2021 για τη σύμβαση των δικαιωμάτων των παιδιών)
* Ποια μεθοδολογία (ποια βήματα) θα ακολουθούσατε για τη διαμόρφωση ενός κειμένου με τις παιδαγωγικές αρχές του σχολείου σας (π.χ. υπάρχει κάποιου είδους θεσμική πρόβλεψη που θα μπορούσε να αξιοποιηθεί ως αφετηρία; Υπάρχει κάποιος δικό σας προβληματισμός; Με ποιους είναι σημαντικό να γίνει διαβούλευση; Θα μπορούσαν να βοηθήσουν κάποιοι ειδικοί και ποιοι; …
* Σε παιδαγωγικές αρχές θα εδράζεται η κουλτούρα του σχολείου σας και με ποιους γενικότερους κοινωνικούς στόχους θα συνδέεται; (π.χ. εμβάθυνση της δημοκρατίας, κοινωνική δικαιοσύνη, αειφορία/κοινωνική βιωσιμότητα…) (Ένα κείμενο το οποίο θα μπορούσε να σας βοηθήσει: ΔΕΠΠΣ, γενικό μέρος <http://www.pi-schools.gr/download/programs/depps/1Geniko_Meros.pdf>), δείτε επίσης την ενδεικτική βιβλιογραφία).
* Με τι είδους δράσεις (ενδεικτικά) θα προσπαθήσετε να επικοινωνήσετε τη συνολική προσπάθειά σας στους γονείς του σχολείου σας;

Η εργασία μπορεί να γίνει σε ομάδες (2-3 άτομα) ή ατομικά αν δεν γίνεται αλλιώς και πρέπει να έχει έκταση από 1.400 έως 1.700 λέξεις (διάστιχο 1,5).

**Ενδεικτική βιβλιογραφία (μπορείτε να τη βρείτε στο πεδίο “Έγγραφα” του e class):**

* Διαφάνειες [Οικοδομώντας το παιδαγωγικό προφίλ του σχολείου](https://eclass.uth.gr/modules/document/file.php/PRE_P_117/%CE%9F%CE%B9%CE%BA%CE%BF%CE%B4%CE%BF%CE%BC%CF%8E%CE%BD%CF%84%CE%B1%CF%82%20%CF%84%CE%BF%20%CE%A0%CE%B1%CE%B9%CE%B4%CE%B1%CE%B3%CF%89%CE%B3%CE%B9%CE%BA%CF%8C%20%CE%A0%CF%81%CE%BF%CF%86%CE%AF%CE%BB%20%CF%84%CE%BF%CF%85%20%CE%A3%CF%87%CE%BF%CE%BB%CE%B5%CE%AF%CE%BF%CF%85.pptx)
* Άρθρο School Leadership, School Effectiveness and School Improvement: Democratic and Integrative Leadership, στον τόμο [**International Handbook of School Effectiveness and Improvement**](https://link.springer.com/book/10.1007/978-1-4020-5747-2) , σελ. 579-596.
* Άρθρο Student experiences of democratic education and the implications for social justice
* Άρθρο Recognitive Justice and Educational Inequalities: An Intersectional Approach Involving Secondary Grade School Students in Greece
* Κείμενο ΑΕΙΦΟΡΙΑ ΠΡΟΓΡΑΜΜΑ ΣΠΟΥΔΩΝ